Svigermorstunge er helgrønn og har tverrbånd i en lysere grønnfarge. Mest vanlig er kultivaren Dracaena trifasciata 'Laurentii' som er avbildet. Spesifikasjoner for 'Laurentii' er lik moderplanten, med den eneste forskjellen at den har gule langsgående striper. Det finnes også en kompaktvariant som er lik 'Laurentii' som heter 'Future Simplex', salgsnavn på denne er ofte 'Futura Superba'. 'Future Simplex' blir ca 30 cm høy, og har blader som er bredere enn 'Laurentii'.